**An Foras Taighde ar Oideachas,   
Campas Choláiste Phádraig, Baile Átha Cliath 9**

Fáiltítear roimh iarratais do phost

**Comhlach Taighde**

Bunaíodh an Foras Taighde ar Oideachas i 1966. I 2015, rinneadh Comhlacht Reachtúil de i gcomhréir leis an Acht Oideachais 1998. Bíonn an Foras i mbun staidéir mheasúnaithe, thaighde agus mheastóireachta ag leibhéil éagsúla den chóras oideachais. Tá sé lonnaithe i nDroim Conrach, Baile Átha Cliath.

Faoi láthair tá earcaíocht ar bun ag an bhForas do Chomhlaigh Taighde chun cuidiú le maoirsiú ar staidéir mheasúnaithe agus/nó mheastóireachta mórscála. Tá tuilleadh eolais ar chlár oibre an Fhorais ar fáil ar [www.erc.ie](http://www.erc.ie).

Bainfear úsáid freisin as na hiarratais chun painéal a bhunú óna ndéanfar folúntais den chineál céanna a líonadh sa todhchaí. Feidhmeoidh an painéal go dtí 30 Deireadh Fómhair, 2019.

Déanfar na hiarratasóirí rathúla a cheapadh ar bhonn buan faoi réir tréimhse promhaidh a chomhlíonadh go sásúil agus beifear ag freagairt do Chomhalta Taighde sa bhForas.

***Beidh ar iarratasóirí iad seo a leanas a bheith acu:***

* Iarchéim go leibhéal Máistreachta nó PhD san oideachas, sa tsíceolaíocht nó i ndisiplín ábhartha.
* Ardscileanna teicneolaíochta (go háirithe: eolas maith ar MS Office a úsáid, taithí ar a bheith ag obair le bogearraí scarbhileog/bunachar sonraí agus staitistiúla) agus an cumas foghlaim go tapaidh conas bogearraí nuálacha/saincheaptha a úsáid.
* Taithí ar thionscadail staidéar ar mhór-scála san oideachas a riar nó a bhainistiú.
* Sárscileanna pleanála, eagrúcháin agus cumarsáide ó bhéal agus i scríbhinn, lena n-áirítear a bheith i dteagmháil go héifeachtach agus go dioplómatúil le raon páirtithe leasmhara.
* Cumas/taithí léirithe ar anailís staitistiúil agus tuairisciú scríofa a dhéanamh do mheasúnú mórscála nó do thacair sonraí ar shuirbhé.
* An cumas obair a dhéanamh as a stuaim féin agus mar chuid d’fhoireann
* Cur chuige fócasaithe, solúbtha agus comhoibritheach maidir le spriocdhátaí do thionscnaimh a bhaint amach.
* A bheith sásta taisteal ó am go ham go náisiúnta (réigiúnach) agus/nó go hidirnáisiúnta chun freastal ar chruinnithe tionscadal.
* Eolas ar chóras oideachais na hÉireann agus ar thaighde oideachasúil in Éirinn agus go h-idirnáisiúnta

***Is inmhianaithe iad seo a leanas a bheith ag iarratasóirí:***

* Tuiscint mhaith ar na phríomh-choincheapanna agus ar phríomhphrionsabail a bhaineann le suirbhé a shampláil agus a ualú.
* Cumas/taithí léirithe maidir le foirne a bhainistiú do staidéar taighde.
* Líofacht nó inniúlacht Ghaeilge.

***Dualgais ghinearálta*** *(liosta neamh-uileghabhálach atá anseo a d’fhéadfadh athrú)****:***

* Maoirsiú a dhéanamh ar thréimhsí éagsúla de staidéar a chur i bhfeidhm (forbairt, piolótú, sampláil, obair allamuigh, próiseáil sonraí, anailísiú agus tuairisciú).
* Teagmháil a dhéanamh le scoileanna, tuismitheoirí, speisialtóirí ábhar agus páirtithe leasmhara eile le linn tréimhsí éagsúla den staidéar.
* Páirt a ghlacadh in anailísiú agus scríbhneoireacht ar raon ábhar, lena n-áirítear, mar shampla, lámhleabhair riaracháin/treorach d’obair allamuigh agus tuarascálacha/páipéir ar thorthaí staidéar.
* Freastal agus ionchur i gcruinnithe tionscnaimh náisiúnta agus/nó idirnáisiúnta.
* Obair riaracháin ginearálta bainteach le tionscna(i)mh a chomhordú agus a mhaoirsiú.
* Maoirsiú a dhéanamh ar obair chúntóirí taighde, agus tacú leo.

*Coimeádann an Foras an ceart baill foirne a dháileadh ar thionscnaimh de réir mar a oireann agus de réir mar is gá.*

Déanfar an ceapachán ar Scála Chomhlach Taighde don Earnáil Phoiblí (€47,357 – €69,204) ag pointe atá de réir pholasaí pá reatha an Rialtais, **iontrálaithe nua ag tosú ar an gcéad phointe den scála**. D’fhéadfaí an ráta luach saothair a chur in oiriúint ó am go ham i gcomhréir le polasaí pá an Rialtais.

***Is Fostóir Comhdheiseanna é an Foras Taighde ar Oideachas.***

Ba chóir d’iarratasóirí a thuiscint go reachtálfar na hagallaimh chomh luath agus is féidir.

Táthar ag súil go mbeidh an t-iarratasóir/na hiarratasóirí a roghnófar ar fáil chun tosú a luaithe agus is féidir.

Ba chóir iarratais **le litir chumhdaigh agus curaclam vitae mar aon le hainmneacha beirt mholtóir** a chur ar ríomhphost chuig: [*vacancies@erc.ie*](mailto:vacancies@erc.ie)

nó sa phost chuig: *Folúntais, An Foras Taighde ar Oideachas, Campas Naomh Pádraig DCU, Bóthar Dhroim Conrach Uachtarach, D09 AN2F*

faoi **5.00 pm ar an gCéadaoin, 31 Deireadh Fómhair, 2018**

* Cuir **seoladh ríomhphoist bailí** **a bhíonn á mhonatóireacht** ar fáil le d’iarratas. Bainfear úsáid as seo chun a dheimhniú go bhfuarthas d’iarratas agus mar phríomhbhealach teagmhála le hiarratasóirí.
* Cruthóidh iarratas ar ríomhphost uathfhreagra. Muna bhfaigheann tú freagra go luath tar éis d’iarratas a chur isteach déan teagmháil leis an FTO ag (01) 837 37 89
* Trí iarratas a chur isteach ar an bpost seo, tugann tú cead sainráite don FTO eolas fút a choimeád agus a phróiseáil i gcomhaid phearsanta, ar thaifid agus ar chomhaid ríomhairí an Fhorais, lena n-áirítear eolas pearsanta a d’fhéadfadh a bheith íogair. Tá sé de cheart agat an t-eolas atá ag an gComhacht a iniúchadh.
* Déanann an FTO sonraí pearsanta a phróiseáil ó am go ham agus, trí iarratas a chur isteach ar an bpost seo, aontaíonn tú go sainráite leis an Rialachán Ginearálta maidir le Cosaint Sonraí 2018.